এ বিষয়ে শিশু সাহিত্যিক ও সংগঠক আলী ইমাম কিছু পরামর্শ দিয়েছেন। তিনি বলেন, ‘আমাদের আক্ষেপ করলে চলবে না, পদক্ষেপ নিতে হবে। এই দায়িত্ব সবার, তবে শুরু করতে হবে পরিবারকে। শিশুদেরকে আবদ্ধ পরিবেশ থেকে মুক্তি দিতে হবে। ভিডিওগেমের বীভৎসতা না দেখিয়ে ওয়ার্ল্ড ক্লাসিকের অ্যানিমেশনগুলো বাচ্চাদের দেখাতে হবে। আমাদের যে শিশু সংগঠনগুলো অতীতে কৃতিত্ব দেখিয়েছে, তাদের ধারাবাহিক ইতিহাসকে অবলম্বন করে পাড়ার তরুণ, যুবক ও অভিভাবকরা মিলে শিশু সংগঠন গড়ে তুলতে পারে। পরিকল্পিতভাবে সংগঠনের তৎপরতাকে নতুন করে কোন ভিন্ন আঙ্গিকে যদি ফিরিয়ে আনতে হয়, তার চেষ্টাও করতে হবে।’